આખા વડોદરા શહેરમાં આ વાત ચર્ચાનો વિષય બની ગઈ. સત્સંગી બ્રામ્હણે ઘરે જઈને શાંતિથી બધી રાશીની ગણતરી કરી તો આવતી પૂનમે ચંદ્ર ગ્રહણ થશે અને વડોદરામાં દેખાશે, એમ આવ્યું. હવે શું કરવું? તેમ મુંઝાયા, અને તેમને એમના ગુરૂ સદગુરૂ ગોપાળાનંદસ્વામી યાદ આવ્યા. તે વખતે સદગુરૂ ગોપાળાનંદસ્વામી વડોદરામાં હતા, તેઓ સદગુરૂ ગોપાળાનંદસ્વામીને મળ્યા, અને પોતાની થયેલ ભૂલ, અને સભામાં લીધેલી પ્રતિજ્ઞાની વાત કરી.